cyanic-selkie/wikianc huggingface dataset:
Universalisme
Universalisme in die Christendom
Vir universalistiese Christene was dit ondenkbaar dat 'n mens-liewende God slegs 'n klein gedeelte van die mensheid tot redding sou uitverkies en die res in ewige verdoemnis sou stuur. So het hulle aangeneem dat enige goddelike straf ná die dood slegs tydelik kon wees en die menslike siel na 'n proses van spirituele reiniging bereid sou wees vir 'n ewige lewe in die teenwoordigheid van God.
Terwyl Murray se universalistiese gedagtes nog as gematigde Calvinisme beskryf kan word, het aanhangers van universalisme in die laat 18de eeu onder die invloed van die Amerikaanse teoloog Hosea Ballou (1771-1852) gekom wat Calvinistiese leerstellings summier verwerp en 'n unitariese konsep van God ontwikkel het, terwyl hy ook Jesus se offerdood begin herinterpreteer het. Volgens hom was dit geen volkome soenoffer vir menslike sondes nie, maar eerder 'n betoning van God se oneindelike liefde en onverbreekbare band met die mensheid. Ballou het daarnaas ook die aanwending van rede en gesonde verstand by die beoefening van 'n godsdiens beklemtoon.
Vanaf die 19de eeu het Universaliste nouer bande met Unitariërs begin smee, siende dat albei groepe baie beskouings en geloofspraktyke gedeel het. Nadat verskeie pogings aangewend is om die twee nasionale liggame van die twee geloofsgroepe, die Universalist Church of America en die American Unitarian Association, te verenig, het die twee denominasies uiteindelik in 1960 besluit om saam te smelt. In die volgende jaar is die Unitarian Universalist Association formeel in die lewe geroep.
Bruni Löbel
Bruni Löbel (20 Desember 1920 – 27 September 2006) was 'n Duitse aktrise en skryfster. Sy was bekend vir haar rolle in die televisiereekse Timm Thaler (1979) en Forsthaus Falkenau (1989).
Dichotomie
'n Dichotomie (soms digotomie of 'n tweleedige verdeling) is 'n verdeling van 'n geheel in twee dele. Met ander woorde, hierdie paar dele moet gelyktydig:
Ptilocaulis fosteri
Ptilocaulis fosteri is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Dichotomie
Dit word op verskillende maniere in verskillende dissiplines gebruik. Byvoorbeeld:
Ptilocaulis fosteri
Die spons behoort tot die genus Ptilocaulis en tot die familie Axinellidae. Die wetenskaplike naam van die spesie is die eerste keer geldig gepubliseer in 1983 deur Hechtel.
Barry Corbin
Barry Corbin (gebore 16 Oktober 1940) is 'n Amerikaanse akteur en vervaardiger. Hy is bekend vir sy rolle in die rolprente WarGames (1983), Nothing in Common (1986), en No Country for Old Men (2007), en in die televisiereeks Northern Exposure (1990).
Marie Mosquini
Marie Mosquini (3 Desember 1899 – 21 Februarie 1983) was 'n Amerikaanse aktrise. Sy was bekend vir haar rolle in die rolprente Good and Naughty (1926), 7th Heaven (1927), Do Your Duty (1928), en The Black Book (1929).
Annelisa Weiland
Annelisa Dora Deborah Weiland is 'n Suid-Afrikaanse aktrise. Sy is bekend vir haar rol as Hilda van Zyl in die Afrikaanse sepie 7de Laan.
Matt Corboy
Matt Corboy (gebore 4 Junie 1973) is 'n Amerikaanse akteur. Hy is bekend vir sy rolle in die rolprente The Descendants (2011) en Straight Outta Compton (2015), en in die televisiereekse The Shield (2002) en The Mick (2017).
Ptilocaulis marquezi
Ptilocaulis marquezi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Bulbine diphylla
Bulbine diphylla is 'n plant en geofiet wat deel van die Asphodelaceae familie is. Die spesie is endemies aan die Noord- en die Wes-Kaap.
Ptilocaulis marquezi
Die spons behoort tot die genus Ptilocaulis en tot die familie Axinellidae. Die wetenskaplike naam van die spesie is die eerste keer geldig gepubliseer in 1864 deur Duchassaing & Michelotti.
Kraaibergpas
Die Kraaibergpas is ‘n pas in die Sederberge.
Hierdie pas is by 32° 11′ suid, 19° 12′ oos, aan die suidekant van die Biedouwvallei en op die ou posroete oor die Tra-Tra-berge tussen Elandsvlei in die Tankwa-Karoo en Wupperthal.
Die kronkelende grondpad oor die Kraaiberg is eintlik slegs vir viertrekvoertuie geskik. Dit bereik ‘n maksimum helling van 1:5 en ‘n hoogte van 793 m bo seevlak.
Esther Muir
Esther Muir (11 Maart 1903 – 1 Augustus 1995) was 'n Amerikaanse aktrise. Sy was bekend vir haar rolle in die rolprente So This Is Africa (1933), Racing Luck (1935), A Day at the Races (1937), en Battle of Broadway (1938).
Ptilocaulis spiculifer
Ptilocaulis spiculifer is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Ptilocaulis en tot die familie Axinellidae. Die wetenskaplike naam van die spesie is die eerste keer geldig gepubliseer in 1814 deur Lamarck.
Monoteïsme
Monoteïsme (afgelei van die Griekse μόνος mónos "alleen" en θεός theós "God") is die godsdienstige of wysgerige siening dat daar slegs een ware en alomvattende God is. In die godsdienswetenskap word die term gebruik om bepaalde godsdienste en filosofiese stelsels, waarin net een enkele godheid erken word, af te grens van politeïstiese godsdienste en filosofieë waarin 'n verskeidenheid godhede erken en vereer word. Godsdienste, wat verskillende godhede erken, maar slegs één hiervan as hoogste godheid vereer, word monolatries genoem.
As wetenskaplike term kom monoteïsme vir die eerste keer in die werk van die 17de eeuse Engelse filosoof en teoloog Henry Moore voor.
Bulbine erectipilosa
Bulbine erectipilosa is 'n plant wat deel van die Asphodelaceae familie is. Die spesie is endemies aan die Oos-Kaap.
Lotte Lorring
Lotte Lorring (6 Desember 1893 – 20 Maart 1939) was 'n Duitse aktrise. Sy was bekend vir haar rolle in die rolprente Karriere (1930), Schwarzwaldmädel (1933), Johannisnacht (1933), en The Emperor's Waltz (1933).
Bulbine disimilis
Bulbine disimilis is 'n plant en geofiet wat deel van die Asphodelaceae familie is. Die spesie is endemies aan die Noord-Kaap en kom in Namakwaland voor, vanaf Springbok tot by Wallekraal. Die plant is deel van die Sukkulente Karoo-plantegroei. Daar is vier subpopulasies, die spesie word nie bedreig nie en word as seldsaam beskou.
Bulbine erumpens
Bulbine erumpens is 'n plant wat deel van die Asphodelaceae familie is. Die spesie is endemies aan die Noord-Kaap en kom in die Richtersveld voor.
Bulbine quartzicola
Bulbine quartzicola is 'n plant en geofiet wat deel van die Asphodelaceae familie is. Die spesie is endemies aan die Noord-Kaap en die Wes-Kaap. Dit kom van die suidelike Richtersveld tot by die Bulletrappas en sentraal Knersvlakte voor. Daar is vyf subpopulasies en die plant word bedreig deur oorbeweiding en vertrapping deur vee.
D'mt
Geskiedenis
Na aanleiding van ’n groot tempelkompleks lyk dit of die hoofstad die hedendaagse Yeha in die Tigray-streek in Ethiopië kon gewees het. Die tempel by Yeha staan steeds. Die koninkryk het besproeiingskemas ontwikkel, ploeë gebruik, manna geplant en wapens en gereedskap van yster gemaak.
Sommige moderne historici glo die beskawing was inheems, maar is deur die Sabeërs beïnvloed vanweë laasgenoemde se oorheersing van die Rooisee, terwyl ander dink D'mt is bewoon deur ’n mengsel van Sabeërs en inheemse volke.
Ná die val van D'mt in die 5de eeu v.C. is die plato oorheers deur kleiner, onbekende koninkryke. Dit het geduur tot die opkoms van een van dié state, die Koninkryk Aksum, tydens die 1ste eeu v.C. Aksum was die voorloperstaat van die moderne Ethiopië en het die gebied herenig.
Naam
Vanweë die ooreenkoms tussen die name D'mt en Damot wanneer hulle in Latynse letters geskryf word, word die twee plekke dikwels verwar, maar daar is geen bewyse van ’n verband tussen hulle nie. Damot lê veel verder suid.
Ptilocaulis walpersi
Die spons behoort tot die genus Ptilocaulis en tot die familie Axinellidae. Die wetenskaplike naam van die spesie is die eerste keer geldig gepubliseer in 1864 deur Duchassaing & Michelotti.
Putterlickia saxatilis
Die Gordoniavalspendoring (Putterlickia saxatilis) is 'n struik of klein boompie wat deel is van die Celastraceae familie. Dit plant is endemies aan die Noord-Kaap.
Putterlickia pyracantha
Dit staan ook as die baster-pendoring, branddoring, vuurdoring, wildegranaat en die wolwedoring bekend.
Ptilocaulis trachys
Ptilocaulis trachys is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Ptilocaulis en tot die familie Axinellidae. Die wetenskaplike naam van die spesie is die eerste keer geldig gepubliseer in 1954 deur De Laubenfels.
Nate Corddry
Nate Corddry (gebore 8 September 1977) is 'n Amerikaanse akteur, skrywer, en vervaardiger. Hy is bekend vir sy rolle in die rolprente The Nanny Diaries (2007), The Ugly Truth (2009), St. Vincent (2014), en The Circle (2017).
Pyloderma
Pyloderma is 'n genus van sponsdiere uit die klas van die Demospongiae (gewone sponse).
Geskiedenis van China
Die geskiedenis van China bied 'n oorsig van die historiese ontwikkeling van China. China het een van die oudste beskawings ter wêreld, met 'n voortdurende ontwikkeling van die voorgeskiedenis tot die hede. Die Chinese praat graag van '5000 jaar geskiedenis en 7000 jaar van kultuur' (wuqian nian de lishi, qiqian nian de wenhua, 五 千年 的 歷史 ，七 千年 的 文化) waardeur hulle tradisioneel hul geskiedenis met die Geel Keiser begin en hul kultuur met Fuxi of met Youchao. Die oudste geskrewe Chinese historiese bronne, die orakelbene, dateer uit die 13de eeu vC.
Pleistoseen
Die oudste menslike fossiele wat in die hedendaagse China aangetref word, is dié van die Yuanmou-mens, twee tande wat saam met klipwerktuie in die Yunnan Provinsie gevind is. Dit is as 1,7 miljoen jaar oud gedateer. Net soos die latere Peking Man wat 400 000 jaar gelede naby Beijing gewoon het, word hulle geklassifiseer as deel van die Homo erectus-menslike spesie.
Die anatomies moderne mens het ongeveer 100 000 jaar gelede vanuit Afrika die suide van Eurasië bereik. Hoe vinnig hulle daarna China bereik het, is kontroversieel, maar DNS-navorsing toon dat die huidige inwoners van China 50 000 jaar gelede van inwoners van Wes-Eurasië geskei het en hulle tussen 50-40 000 jaar gelede in China gevestig het.
Opmerklik is dat relatief min klipwerktuie uit die Chinese paleolitiese tyd gevind is, wat dikwels redelik primitief is. Waarskynlik is die algemeenste en maklik verwerkte, maar bederfbare bamboes vir gereedskap gebruik.
Neolitikum
Die neolitiese in China word in die Chinese argeologie gedefinieer as 'n terrein wat aan een of meer van die volgende vyf kenmerke voldoen: teenwoordigheid van erdewerk, van geskuurde of gepoleerde klipwerktuie, 'n permanente woonplek, gewasverbouing of die aanhou van diere. Die begrip 'neolities' het dus 'n breër betekenis in China as in die Weste. Dit is gedoen omdat bogenoemde eienskappe in 'n ander volgorde in die verskillende streke ontwikkel het. As gevolg hiervan is daar verskille tussen Westerse en Chinese publikasies oor China ten opsigte van aanduidings van subperiodes binne die neolitiese tydvak.
Die vervaardiging van erdewerk vir die versameling, vervoer en voorbereiding van voedsel het reeds begin, nog voordat mense stelselmatig gewasse begin verbou het. Totdat die oudste skerwe onlangs van Nanzhuangtou af gekom het, sou hulle tussen 12 500 en 9500 jaar oud wees. In 2012 is aangekondig dat skerwe in die Xianrendong (Xianren-grot) (Jiangxi) met die uiterste ouderdom van 19 000 tot 20 000 jaar gevind is. Danksy stylverskille in die ontdekte pottebakkery en die steen-landbougereedskap, het dit vanaf 6000 vC vir argeoloë moontlik geword om tussen verskillende streekskulture te onderskei. Tussen 5000 en 3000 vC bestaan in die vallei van die Geelrivier, die Yangshao-kultuur, die eerste ontdek en dus die langste bestudeerde neolitiese kultuur is. Dit is egter nie die oudste nóg die enigste neolitiese kultuur in China nie. Ongeveer 6000 vC daar was, afgesien van die voorgangers van die Yangshao-kultuur, ook kulture in die hedendaagse Liaoning, Shandong en Gansu. Soos Yangshao en sy voorgangers, was hulle gebaseer op die verbouing van twee soorte Mannas, naamlik trosmanna (Setaria italica, 粟, su) en pluimmanna (Panicum miliaceum, 黍, shuen). In dieselfde periode was daar kulture langs die middel- en onderste loop van die Jangtsekiang en in die hedendaagse Sichuan-kulture gebaseer op die verbouing van rys. Vir die opkoms van die Chinese kultuur was hierdie suidelike kulture net so belangrik soos die voorgangers van die Yangshao-kultuur.
'n Komplekse, maar nog nie ten volle verstaande interaksie tussen die Yangshao-kultuur, die meer oostelike neolitiese kulture (soos dié van Dawenkou en Liangzhu) en die noordelike Hongshan-kultuur van Liaoning het rondom 2500 vC ontstaan, die Longshan-kultuur. Kenmerkend was swart, papierdun pottebakkery. Die manier van begrafnis en die vervaardiging van kosbare begrafnisgeskenke het tussen 2500 en 2000 vC voorgekom, 'n deurlopende proses van sosiale stratifikasie. Geweld het blykbaar ook 'n groter rol begin speel. Stede is ommuur en verminkte geraamtes van daardie tyd is gevind. Dit is moontlik die periode van die 'tienduisend state' (wan guo, 萬 國). Hierdie term word in tradisionele historiografie gebruik om die dorpsgebaseerde landbougemeenskappe in Sentraal-China gedurende die tydperk van die Vyf Oerkeisers te beskryf. Hier lê die wortels van die Shang- en Zhou-kultuur, en as dit werklik bestaan het, dié van die Xia-dinastie. Hoe hierdie state uit die Longshan-kultuur ontstaan het, is egter nog onduidelik.
Tradisionele Chinese opvatting oor hul eie oudheid
Die tradisionele Chinese opvatting van die antieke geskiedenis is gebaseer op 'n groot aantal legendes en mitiese tradisies van baie verskillende oorspronge. Hulle is stelselmatig saamgevoeg uit die laat Zhou-era en van hul mitiese aspekte ontneem. 'n Mite oor 'n songodin met die naam Xihe (W-G: Hsi-Ho) is byvoorbeeld gerasionaliseer na Xi en He, twee sterrekundiges wat met die keiserlike hof verband hou. In werklikheid het 'n omgekeerde "euemeros" plaasgevind: mites word teruggebring as historiese gebeure.
Chinese chronologie van die Chinese oudheid
Daar is geen duidelikheid oor die chronologie van die Zhou, die Shang (en die Xia-dinastie) nie. Die oudste datum in die geskiedenis van die Chinese oudheid waarop alle bronne saamstem, is 841 vC. In daardie jaar het die Gong He-regentskap vir die Zhou koning Xuan begin.
Drie verhewes en vyf oerkeisers
Volgens die Bamboes-annale en die Shiji het die Chinese geskiedenis begin met Huangdi, die Geel Keiser. Hierdie mitiese figuur is in die Shiji gerasionaliseer as leier van die Ji-stam (姬), wat die Sentrale Vlakte, die (oostelike) kom van die Geelrivier, bewoon het. Na 'n hewige stryd is die naburige mense van die Jiang (姜), die stam van die ook mitiese Yandi, deur Huangdi verower. Albei stamme het daarna by die Huaxia-mense aangesluit. Hulle het oorspronklik die vallei van die Weirivier bewoon, maar het later ooswaarts langs die Huanghe beweeg en versprei na die huidige provinsie Shanxi, die weste van Henan en die noorde van Hebei. Die huidige Han-Chinese beskou hulself as afstammelinge van die twee geslagte en noem hulself dus Yanhuangzisun. In die tradisionele geskiedskrywing is 'n groot aantal uitvindings aan Huangdi (of aan sy ministers) toegeskryf, waaronder trekkarre, bote, klere, huise, skrif, sywurmboerdery en akupunktuur.
Ouer historiese bronne as die Shiji, insluitend die Boek van Dokumente, begin nie die Chinese geskiedenis met die Geel Keiser nie, maar slegs met Yao en Shun. Soos die Geel Keiser, is hulle ook in die Shiji gerasionaliseer as leiers van die familiegroep: Yao van die Taotang (陶唐)-groep en Shun of die Yu (虞)-familiegroep.
In die Shiji en Da Dai Liji (大 戴 禮記) word Yao en Shun, soos Zhuanxu en Ku, beskryf as afstammelinge van Huangdi. Hulle vorm saam die "Vyf Oerkeisers". Die getal het te make gehad met die onderrig van die Vyf elemente, die dominante kosmologiese visie tydens die Han-dinastie. 'n Oerkeiser is aan elk van die vyf elemente gekoppel. Daar is verskille in die oorlewende reeks name, omdat die bewerkte mites uit verskillende streke kom. Die volgorde van die name het ook verskil, wat weer deur verskillende filosofiese rigtings beïnvloed is. Volgens klassieke Chinese geskrifte was die Chinese kultuur te danke aan 'n aantal kulturele helde. Byvoorbeeld, Youchao het skuiling voorsien deur neste in bome te bou, Suiren het die vuur gemaak, Fuxi het die visnette bedink, Nüwa het die huwelik ingestel en Shennong het die mense geleer om die vyf grane te laat groei en medisinale kruie te gebruik. Hierdie kulturele helde word, net soos die vyf oer keisers, in die tradisionele historiografie beskou as werklike familiestamleiers en nie as mitiese figure nie.
Toe die volgorde van die vyf elemente tydens die Han-dinastie verander is, is nog drie regeerders uit die ry oudste kulturele helde voor die vyf oerkeisers geplaas. Hulle word die 'Drie Verhewes' genoem. Hulle is in die 7de eeu (nC) deur Sima Zhen tot die Shiji gevoeg. Sedertdien was Fuxi aan die begin van die Chinese kultuur in die tradisionele Chinese historiografie en Huangdi aan die begin van die Chinese staat. Al hierdie verhewes en oerkeisers is in 'n akkurate chronologie geplaas. Die basis hiervoor is deur Liu Xin (46 vC - 23 nC) gelê. Dit was egter nie meer as 'n pseudo-geskiedenis nie, omdat Liu Xin staatgemaak het op kosmologiese berekeninge en nie op werklike gebeure nie. Nietemin speel die jaartalle tot dusver 'n groot rol in die Chinese historiese denke. Aan die einde van die 19de eeu, toe daar 'n behoefte was aan 'n lineêre era met die opkoms van nasionalisme, was die jaar 2698 vC as die begin van die Chinese era gestel. Dit sou die begin van die regering van die Geel Keiser gewees het.
Dit is opvallend dat meer onlangse kommentaar op historiese werke die begin van hierdie periode van die oerkeisers nog verder in die verlede plaas. Hierdie verskynsel is die eerste keer deur Gu Jiegang in sy Gushi Bian (Debat oor die Ou Geskiedenis), wat tussen 1926 en 1941 saamgestel is, beskryf. Hy het verklaar dat die tydperk van die drie verhewes en die vyf oerkeisers nie op historiese feite gebaseer was nie, maar op mites en legendes wat verder en verder in die verlede geprojekteer is. Die beskryfde heersers het nie soos die inwoners van die steentydperk gelyk nie. Tog, in die Volksrepubliek en in Taiwan, bly die siening dat die Chinese geskiedenis met die 'Geel Keiser' begin het, al dan teen 2 698 vC.
In die tradisionele historiografie is die "drie verhewes en die vyf oerkeisers" opgevolg deur die "Drie Dinastieë" (sandai, 三代), die Xia, Shang en Zhou dinastieë. Die Zhou het die konsep van die Hemelse Mandaat bekendgestel om hul magsoorname te legitimeer. Hulle het hierdie konsep in 'n (fiktiewe?) historiese konteks geplaas, toe hulle gesê het dat hulle deur die mag van die Shang oor te neem, niks meer gedoen het as om die historiese voorbeeld van die Shang te volg nie. Hulle sou immers die mag van die Xia-dinastie oorgeneem het toe daardie dinastie die deug verloor het en daarmee die Hemelse Mandaat.
Binne die Konfusianistiese tradisies, behoort Yao en Shun, die laaste twee oerkeisers, saam met Yu, die stigter van die Xia-dinastie, aan die 'Drie Volmaakte Konings' (sanwang, 三 王). Binne Konfusianisme het hulle 'n voorbeeldige funksie gekry vir alle latere regeerders en amptenare. Dit was ook van toepassing voor Tang, stigter van die Shang-dinastie, maar veral vir koning Wen en die hertog van Zhou, stigters van die Zhou-dinastie. Hulle is almal geprys deur Konfusius en word in die latere historiografie as voorbeeldige heersers beskou. Die vroeë Zhou-tyd word toenemend beskou as 'n ongeëwenaarde 'goue periode', maar was in werklikheid 'n vooruitskatting na die verlede van 'n eenheidsideaal wat ontwikkel het onder die Han-dinastie.
Xia-dinastie
In die Chinese historiese tradisie volg die Xia-dinastie die tydperk van die vyf oerkeisers. Daar is 17 name van konings wat behoue gebly het. As die fiktiewe aanduidings van verwantskap van die mitiese vyf oerkeisers in die Shiji, buite verrekening gelaat word, is die Xia-dinastie die eerste een waarin erfopeenvolging voorkom. Volgens die tradisionele chronologie, wat retrospektief bereken is deur Liu Xin, sou die Xia-dinastie tussen 2205 en 1766 vC regeer het, volgens die Bamboes-annale tussen 1989 en 1558 vC. Chinese argeoloë assosieer 'n argeologiese terrein in Erlitou (naby Luoyang in Henan) met die Xia-dinastie. Hulle is daarvan oortuig deur 'n kombinasie van drie faktore:
In teenstelling daarmee voer ander historici aan dat die bestaan van die Xia-dinastie slegs met sekerheid vasgestel kan word as daar benewens argeologiese en historiese bronne ook geskrewe bronne gevind is. Slegs dan kan dit duidelik word of die oorlewende lys van Xia-regeerders histories korrek is. Dit word nie as onmoontlik beskou nie; die tradisionele oorlewende lys van die heersers van Shang het geblyk na die ontdekking van inskripsies op orakelbene grootliks korrek te wees. 'n Probleem is dat die resultate van Chinese argeologiese navorsing nie onafhanklik geïnterpreteer word nie. Voorrang lê by tradisionele geskrewe bronne. Dit word gebruik om beide die plek van die argeologiese ondersoek af te baken en om die argeologiese vondste aan te dui.
Ander wetenskaplikes ontken steeds dat a priori bewyse bestaan van die Xia se bestaan. Sarah Allan sien die Xia byvoorbeeld as 'n eggo van Shang-mites wat later deur die Zhou misverstaan en gebruik is om hul oorname 'n historiese basis te gee.
Shang, Zhou en die Strydende State (1750 - 221 vC)
Die Shang-dinastie is die eerste dinastie waarop ooreengekom is dat dit beslis bestaan het. Die oorsprong daarvan is moeilik om te dateer, maar dit word geskat as teen omstreeks 1750 vC.
Die Zhou-dinastie (周朝) (laat 10de eeu vC - 256 vC) het die Shang-dinastie opgevolg en die Qin-dinastie in China voorafgegaan. Die Zhou-dinastie het langer geduur as enige ander dinastie in die geskiedenis van China.
Westelike Zhou (1050 - 772 vC)
Feodale staat.
Oostelike Zhou (772 - 256 vC)
Die tydperk van die Lente en die Herfs (772 - 481 vC) en die tydperk van die Strydende State (453 - 221 vC). Die Zhou-dinastie het in tientalle oorlogvoerende state uitmekaar geval, en die koning het weinig te sê behalwe in die onmiddellike omgewing van sy hoofstad. Hierdie 'Koninklike Gebied' is in 256 vC geannekseer deur die staat Qin, wat in die daaropvolgende dekades ook alle ander state sou verower en "China" (die naam van die land kom van Qin) as 'n keiserryk sou verenig.
Chinese keiserryk
In 221 vC word die land verenig as die Chinese Keiserryk onder die eerste keiser, Qin Shi Huangdi (wat "Eerste keiser van die Qin" beteken), wat die Qin-dinastie gestig het. Gedurende die Han-dinastie (206 vC-220 nC) is die ryk uitgebrei na Korea, Vietnam en Sentraal-Asië.
'n Tydperk van onrus het gevolg, waarin een van die rustige tye die Tang-dinastie was (618-907). Onder die keisers van hierdie dinastie is onder andere die eksamenstelsel ingestel, waardeur nie-adelike persone ook hoë posisies kon beklee. Vanaf die 9de eeu neem die mag van die keiser toe en die ekonomiese sentrum beweeg na die suide.
Hieronder volg 'n chronologiese lys van die keiserlike dinastieë wat oor China regeer het.
Van die Qin-dinastie af is daar amptelik sprake van ’n Chinese keiserryk.
Periode 1911-1928
In 1911 is die laaste Chinese keiser tydens die Xinhai-rewolusie van die troon verwyder en die Republiek China is uitgeroep. Direk hierna het Buite-Mongolië en Tibet onafhanklikheid verklaar en Tannu Tuva is deur Rusland geannekseer. Die eerste president van die republiek was Sun Yat-Sen, wat 'n leier van die rewolusie was. Hy het hierdie posisie in 1912 prysgegee ten gunste van Yuan Shikai. Hy was 'n senior militêre leier tydens die laaste fase van die Qing-dinastie. Hy het oorspronklik aan die hervormers behoort, maar blyk self te streef om mag te bekom. In 1915 het hy probeer om die ryk te herstel en die troon self as Hongxian keiser te bestyg. Maar weerstand van ander militêre heersers en sy voortydige dood het hierdie herstel van die ryk verhoed. Yuan is in 1916 oorlede.
In die Eerste Wêreldoorlog het die Republiek van China die kant van die Geallieerdes gekies en duisende werkers na die front in Frankryk gestuur om te help met die skepping van loopgrawe. Japan, wat ook amptelik aan die kant van die Geallieerdes was, het egter die Duitse konsessies in Shantung beset en gepoog om 'n groot deel van die soewereiniteit van China af te neem met sy '21 eise'. Volgens die Verdrag van Versailles is die Duitse gebiede aan Japan toegewys.
Kuomintang (1928-1949)
Nadat Chiang Kai-shek die krygshere verslaan het, word hy die leier van die herenigde China. Hy het 'n aantal dinge verander. Die hoofstad is verskuif en die vlag van China is verander. Na 1928 word China dus verwys as Nasionalistiese China of Kuomintang-China. In 1931 word president Chiang Kai-Shek opgevolg deur Lin Sen. In dieselfde jaar het die Japanse Ryk die Chinese provinsie Mantsjoerye binnegeval en het daarmee die Tweede Chinees-Japannese Oorlog begin.
Japannese besetting (1937-1945)
Reeds in 1937 het die Tweede Wêreldoorlog vir Kuomintang-China begin. Japan het toe groot gebiede van Oos-China beset, waaronder die Chinese hoofstad Nanjing. Dit sou ook die hoofstad word van China wat deur die Japannese beset word. Alhoewel die Japannese in beheer was, was dit amptelik 'n onafhanklike staat, net soos Mantsjoekwo (Mantsjoerye), wat Japan reeds van China verower het. In die Weste beskou die meeste state egter dat hierdie gebiede deur die Japannese Ryk beset word. Die deel van die Republiek China wat deur Japan beset is, beweer dat dit die enigste amptelike China was. Dit het ook dieselfde vlag gehad as voor die besetting (met 'n ekstra strook bo). Die land is gelei deur 'n pro-Japannese Chinese regering. Toe Japan die Tweede Wêreldoorlog in 1945 verloor het, is die verowering deur Japan in 1937 omgekeer. Nanjing het nou die hoofstad geword van die hele Kuomintang China, insluitend Mantsjoerye.
Anund Uppsale
Anund Uppsale (Oudnoors: Önundr Uppsali) was volgens die Hervarar saga 'n legendariese Sweedse koning en die seun van Erik Björnsson. Hy het saam met sy broer, Björn at Haugi, regeer. Anund word "Uppsale" genoem omdat hy in die tydperk se godsdienssentrum, Ou Uppsala, gewoon het.
Geskiedenis van China
Republiek China sedert 1949
Sien Taiwan vir 'n hoofartikel oor die onderwerp.
Anund Uppsale
In die Hervarar saga
Die Hervarar saga is 'n Yslandse bron uit die 13de eeu. Dit lui: "Die seuns van Björn Ysterkant was Erik en Refil. Laasgenoemde was 'n vegterprins en seekoning. Koning Erik het ná sy pa oor die ryk regeer en net kort gelewe. Toe het Erik die seun van Refil die troon bestyg. Hy was 'n goeie vegter en baie magtige koning. Die seuns van Erik Björnsson was Önundr (Anund) van Uppsala en koning Björn. Toe is die ryk weer onder broers verdeel. Hulle het die troon bestyg ná die dood van Erik Refilsson. Koning Önund het 'n seun met die naam Erik gehad, en hy het die troon van Uppsala ná sy pa bestyg. Hy was 'n magtige koning. In sy tyd het Harald Skoonhaar koning van Noorweë geword. Hy was die eerste een wat die hele land verenig het.
Geskiedenis van China
Tot met die dood van Mao Zedong 1976
Na die Tweede Wêreldoorlog het die Chinese burgeroorlog tussen die Kommunistiese Party van China (KPC)en die Kuomintang (KMT) in China voortgeduur. Hierdie burgeroorlog is in 1949 deur die kommuniste gewen. Die ondersteuners van die Kuomintang het na Taiwan gevlug, terwyl Mao Zedong 'n diktatoriale regime aan bewind bring wat uiteindelik streng beheer oor die daaglikse lewe in China sou uitoefen en die lewens van miljoene mense sou kos. Voor die laagtepunt van Mao se bewind, die Kulturele Rewolusie (1966-1970), het China in 1959 Tibet herower, wat in 1912 onafhanklik geword het.
Anund Uppsale
In die Hervarar saga
Die saga plaas koning Anund in die eerste helfte van die 9de eeu, want sy seun Erik Anundsson het in dieselfde tyd as Harald Skoonhaar gelewe.
Geskiedenis van China
Die Volksrepubliek na 1976
Na die dood van Mao in 1976 het China kommunisties gebly, maar het dit geleidelik op 'n persoonlike en ekonomiese vlak vryer geword, terwyl die elemente van totalitarisme ten opsigte van politiek, godsdiens en etniese minderhede steeds behou is. Deng Xiaoping, na Mao, die voorsitter van die Kommunistiese party, sê: "Dit maak nie saak of die kat wit of swart is nie, solank hy muise vang." Hiermee wou hy sê dat dit nie saak maak aan watter ideologie aangehang word nie, solank goeie resultate behaal word. Die eenpartystelsel in China duur tot vandag toe, hoewel sommige bejaardes binne die party versigtig betoog het vir meer demokrasie. Die skending van menseregte en korrupsie bly egter 'n probleem, byvoorbeeld ook met betrekking tot Falun Gong en Tibet.
Post-teïsme
Post-teïsme is die idee dat teïsme (God as ’n Goddelike Persoon – “Die Here is my herder” of “God die Vader”) in die verlede ’n geldige siening van God was, maar dat dit nie meer is nie. ’n Post-teïs het verby daardie "ou siening" "gevorder".
Lina Lossen
Lina Lossen (7 Oktober 1878 – 30 Januarie 1959) was 'n Duitse aktrise. Sy was bekend vir haar rolle in die rolprente Peer Gynt (1919), Der Herzog von Aleria (1923), Immensee - Ein deutsches Volkslied (1943), en Life Goes On (1945).
Bulbine praemorsa
Bulbine praemorsa is 'n plant en geofiet wat deel van die Asphodelaceae familie is. Die spesie is endemies aan die Noord- en die Wes-Kaap.
Karel Appel
Christiaan Karel Appel (25 April 1921 – 3 Mei 2006) was 'n Nederlandse skilder, beeldhouer, en digter. Hy het op veertienjarige ouderdom begin skilder en in die 1940's aan die Rijksakademie in Amsterdam studeer. Hy was een van die stigters van die avant-garde beweging CoBrA in 1948. Hy was ook 'n ywerige beeldhouer en het werke in MoMA en ander museums wêreldwyd gehad.
Kinderjare
Christiaan Karel Appel is op 25 April 1921 in sy ouerhuis te Dapperstraat 7 in Amsterdam, Nederland, gebore. As kind is hy dikwels 'Kik' genoem. Op die grondvloer het sy pa, Jan Appel, 'n kapperswinkel gehad. Sy ma, gebore Johanna Chevalier, was 'n afstammeling van Franse Hugenote. Karel Appel het drie broers gehad.
Op veertien het Appel sy eerste werklike skildery op doek vervaardig, 'n stillewe van 'n vrugtemandjie. Vir sy vyftiende verjaardag het sy ryk oom Karel Chevalier vir hom 'n verfstel en 'n esel gegee. Chevalier, 'n ywerige amateurskilder, het sy naamgenoot 'n paar lesse in skilderkuns gegee.
Jean Muir (aktrise)
Jean Muir (13 Februarie 1911 – 23 Julie 1996) was 'n Amerikaanse aktrise. Sy was bekend vir haar rolle in die rolprente Desirable (1934), The White Cockatoo (1935), Fugitive in the Sky (1936), en Her Husband's Secretary (1937).
Björn at Haugi
240px|thumb|Koning Björn se Heuwel by Håga naby [[Uppsala. Die pleknaam "Håga" ("Die Heuwel") kom waarskynlik van die woord vir heuwel uit die Noorse Bronstydperk, en dit is gebruik as die bynaam at Haugi ("by die heuwel") vir die koning. As gevolg daarvan is die heuwel in die 17de/18de eeu verkeerdelik na die koning genoem.]]
Björn at Haugi ("Björn by die Heuwel", uit die Oudnoorse woord haugr, "heuwel"), Björn på Håga, Björn II of Bern was volgens die Hervarar saga 'n legendariese Sweedse koning en die seun van Erik Björnsson. Hy het saam met sy broer, Anund Uppsale, regeer.
In die Hervarar saga
Die Hervarar saga is 'n Yslandse bron uit die 13de eeu. Aan die einde van die saga word 'n kort lys van konings gegee waarin Björn genoem word.
"Die seuns van Björn Ysterkant was Erik en Refil. Laasgenoemde was 'n vegterprins en seekoning. Koning Erik het ná sy pa oor die ryk regeer en net kort gelewe. Toe het Erik die seun van Refil die troon bestyg. Hy was 'n goeie vegter en baie magtige koning. Die seuns van Erik Björnsson was Önund van Upsala en koning Björn. Toe is die ryk weer onder broers verdeel. Hulle het die troon bestyg ná die dood van Erik Refilsson. Koning Björn het 'n huis met die naam 'Heuwel' gebou en hy self is Björn van die Heuwel genoem. Koning Önund het 'n seun met die naam Erik gehad, en hy het die troon van Upsala ná sy pa bestyg. Hy was 'n magtige koning. In sy tyd het Harald Skoonhaar koning van Noorweë geword. Hy was die eerste een wat die hele land verenig het."
Die saga plaas koning Björn in die eerste helfte van die 9de eeu, want sy broerskind Erik Anundsson het in dieselfde tyd as Harald Skoonhaar gelewe.
Vals dichotomie
'n Vals dichotomie (of soms vals dilemma genoem) is 'n soort informele dwaling waarin 'n verklaring valslik aanspraak maak op 'n "ieder/of" situasie, wanneer daar in werklikheid ten minste een addisionele logiesgeldige opsie bestaan. Die vals dichotomie-dwaling kan ontstaan bloot deur toevallige weglating van addisionele opsies eerder as deur opsetlike misleiding. Boonop kan dit die gevolg wees van gewone neiging, wat ook al die oorsaak is, om die wêreld met 'n beperkte versameling opsies te beskou.
As twee opsies aangebied word, is dit dikwels, hoewel nie altyd nie, twee uiterste punte op een of ander spektrum moontlikhede; dit kan die groter argument geloofwaardig maak deur die indruk te skep dat die opsies onderling uitsluitend is, alhoewel dit nie nodig is nie.
Vals keuse
Die aanbieding van 'n vals keuse weerspieël dikwels 'n doelbewuste poging om verskillende opsies uit te skakel wat die middelgrond in 'n saak kan beset. Byvoorbeeld, "Jy moet saam met my na die partytjie gaan. Anders sal jy net tuis verveeld wees." Dit ignoreer die opsie dat jy kan uitgaan, maar nie na die partytjie nie, of jy kan tuisbly en nie verveeld wees nie.
Nog a voorbeeld is 'n algemene argument teen wette oor geraasbesoedeling, wat 'n valse keuse behels. Daar kan geredeneer word dat geraas nie gereguleer moet word nie, want indien wel, sou 'n aantal ondernemings moet sluit. Dit ignoreer die feit dat 'n wet kan vereis dat die besigheid sy geraasvlakke verlaag, of dat klankdigte-struktuurelemente geïnstalleer moet word om te verhoed dat die geraas buitensporig oorgedra word na ander besighede, en ander opsies.
Swart-en-wit denke
In die sielkunde is 'n verskynsel wat verband hou met die vals dilemma swart-en-wit denke. Daar is mense wat gereeld met swart-en-wit denke besig is, waarvan 'n voorbeeld iemand is wat ander mense as alles goed of sleg beskou.
Teïsme
Teïsme is om aan God te dink as ’n Goddelike Persoon, byvoorbeeld Psalm 23: “Die Here is my herder.” Die verskil tussen teïsme en deïsme is dat teïsme glo dat God persoonlik by mense betrokke is: dat 'n mens God kan aanbid, 'n verhouding met Hom kan hê en dat Hy vandag nog wonderwerke doen. Deïsme glo dat God geskep het en Hom toe van die mens onttrek het. Teïste glo dat God onderskei moet word van die skepping, maar dat Hy nog steeds betrokke by sy skepping bly.
Roch Marc Christian Kaboré
Roch Marc Christian Kaboré (gebore op 25 April 1957) is 'n Burkinabé-politikus en bankier en die president van Burkina Faso, aan die bewind sedert 2015. Voorheen was hy tussen 1994 en 1996 die premier van Burkina Faso en president van die Nasionale Vergadering van Burkina Faso van 2002 tot 2012. Hy was ook president van die Kongres vir Demokrasie en Vooruitgang (CDP). In Januarie 2014 het hy die regerende CDP verlaat en by 'n nuwe opposisieparty aangesluit, die People's Movement for Progress.
Politeïsme
Politeïsme is die teenoorgestelde van monoteïsme – die siening dat daar meer as een god is, byvoorbeeld Hindoes wat ’n songod, maangod, ensovoorts aanbid.
Die verskil tussen Panteïsme en Panenteïsme is baie klein en filosofies.
Roch Marc Christian Kaboré
Hy is verkies as president van Burkina Faso in die algemene verkiesing in November 2015 en het 'n meerderheid in die eerste ronde van die stemming gewen. Met sy ampstermyn word hy die eerste nie-tussentydse president in 49 jaar sonder enige vorige bande met die weermag.
In November 2021 moet Roch Marc Christian Kaboré betogings teen die groeiende onsekerheid in die land in die gesig staar en is aan bewind.
Lithops verruculosa
Lithops verruculosa is 'n vetplant wat deel is van die Aizoaceae familie. Die spesie is endemies aan Suid-Afrika en kom in die Noord-Kaap voor.
Rob Corddry
Rob Corddry (gebore 4 Februarie 1971) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Hot Tub Time Machine (2010), Warm Bodies (2013), en Hot Tub Time Machine 2 (2015), en in die televisiereeks Childrens Hospital (2008).
Ekklesiologie
Ekklesiologie is die studie of teologies-wetenskaplike bestudering van die kerk, die oorsprong van die Christendom, sy verhouding tot Jesus, sy rol in verlossing, sy orde (regering/bestuur), sy dissipline, sy eskatologie en sy leierskap.
Ekklesiologie kan in twee dele onderverdeel word:
Tifariti
Tifariti (Arabies: تيفاريتي; Berbers: Tifariti) is 'n oasestad in die noordooste van die omstrede gebied Wes-Sahara en dien as de facto hoofstad van die Arabiese Demokratiese Republiek Sahara, terwyl hulle Laâyoune as de jure hoofstad opeis. Laasgenoemde is in die deur Marokko besette gebied geleë. Dit is sowat 15 km (9 myl) noord van die Mauritaanse grens geleë. Die meerderheid van die bevolking bestaan uit Sahrawis.
Dit is deel van wat die Polisario Front die bevryde gebied noem en Marokko die buffersone noem. In 2010 is die bevolking van Tifariti geskat op ongeveer 3 000 mense.Die regeringskwartier van Tifariti huisves die parlement van Arabiese Demokratiese Republiek Sahara, 'n hospitaal, 'n skool, 'n moskee en 'n museum. Dit is die hoofkwartier van die 2de militêre streek van die Arabiese Demokratiese Republiek Sahara.
Geskiedenis
Dit was 'n nomadiese kamp naby 'n oase, en dit was altyd 'n soort seisoenale stad vir die Sahrawiërs, 'n Arabies-sprekende Bedoeïene wat die gebied sedert die Middeleeue beheer. In 1912 word 'n Franse legioen-ekspedisie onder bevel van kaptein Gerard, wat probeer om met hul troepe in Marokko te skakel, deur Sahrawi-rebelle-nomades naby Tifariti uitgewis. Daarna is dit permanent gevestig en deur die Spaanse owerhede gebruik as 'n gevorderde militêre buitepos van die woestyn. Na heropbou word beraam dat Tifariti in 1975 'n bevolking van ongeveer 7 000 inwoners gehad het. Die inwoners het die stad in 1976 grotendeels verlaat weens die oorlog met Marokko. Tifariti het nooit baie vaste strukture gehad nie, weens die nomadiese leefstyl van die Sahrawiërs. Dit is in 'n woestyn geleë, met min plantegroei.
Tydens die Wes-Sahara-oorlog
Tifariti was die plek van verskeie veldslae tydens die Wes-Sahara-oorlog (1975-1991) en het op verskillende geleenthede tydens die oorlog as militêre basis en vesting gedien. Dit is ook gebruik as 'n stopplek vir Sahrawi-vlugtelinge op pad na Tindouf (Algerië) tydens die invalfase (1975–76). Sommige bronne beweer dat daar in Januarie 1976 15 000 Sahrawiese vlugtelinge in die stad was
Die dorp is in Februarie 1976 vir 'n kort tydperk deur die Marokkaanse weermag beset, maar twee maande later het hulle teruggetrek en in Maart 1977 weer deur die Polisario Front beset.
In die somer van 1977 het Marokkaanse troepe die dorp weer beheer, hierdie keer vir bykans twee jaar. In Maart 1979, en na die Slag van Tifariti, is die stad deur die Polisario-troepe ingeneem.
Gedurende die 1980's is die Marokkaanse Muur noord van Tifariti gebou, en die terrein rondom die stad is swaar gemyn. Die risiko is die grootste oos van die Berm, veral in die gebiede Mehaires, Tifariti en Bir Lahlou, waar die Marokkaanse Leër in Augustus tot September 1991, ofensiewe operasies uitgevoer het. Die gevaarlike gevolg is onder andere verspreide trosbomme, wat nog steeds aktief is in hierdie gebiede.
In Augustus 1991, weke voor die verklaring van die wapenstilstand, het die Koningklike Marokkaanse lugmag Tifariti herhaaldelik gebombardeer, die geboue en die putte vernietig, asook tientalle burgerlikes gedood.
Diana Muldaur
Diana Muldaur (gebore 19 Augustus 1938) is 'n Amerikaanse aktrise. Sy is bekend vir haar rolle in die rolprent Chosen Survivors (1974) en in die televisiereekse Star Trek (1966), McCloud (1970), en L.A. Law (1986).
Banghoek
Die Banghoek is ‘n vallei in die westelike voetheuwels van die Groot-Drakensteinberge noord van Stellenbosch.
Ligging
Hierdie kloof skei die Groot-Drakensteinberge van die meer suidelik geleë Jonkershoekberge. Bo die vallei troon die Drakensteinpiek (1490m) en Die Pieke (1494m) uit. Van Stellenbosch noordooswaarts na Johannesdal en Pniel loop die pad bekend as Helshoogte deur die vallei.
Ekonomie
Kylemore en onder andere die bekende wynplase Zorgvliet, Rust-en-Vrede, Molenvliet en Rustenberg is in die dal. Voorheen was die vallei ook bekend om sy pruime en Turkse tabak.
Naam
Francois Valentijn (*Dordrecht, Nederland, 17 April 1666 - †Den Haag, 6 Augustus 1717), ‘n predikant en skrywer oor die Kaap, sowel as Peter Kolbe het die vallei weens die aanwesige leeus, luiperds en ander ongdiertes as ‘n baie gevaarlike plek beskryf. Valentijn skryf: “Wegens de grootheid van ‘t gevaar word de zelve van de borgers en inwoonders de bange hoek genaamt”. Dus is die naam Banhoek (sonder die g) verkeerd.
V-Zug
V-Zug AG (eie skryfwyse: V-ZUG AG) is 'n vervaardiger van huishoudelike toestelle wat sy hoofkwartier in Zug, Switserland het. Saam met twee ander ondernemings, Gehrig Group AG en Sibir Group AG, word V-Zug as die afdeling Huishoudelike toestelle binne die Metall-Zug-groep bedryf. Saam met Duitse vervaardigers soos Miele maak V-Zug deel uit van 'n klein groep ondernemings wat as wêreldleiers op die mark vir gekombineerde ooghoogteoonde met stoomgaar-, konveksie- en mikrogolf-tegnologie optree. In Switserland is V-Zug die markleier op die gebied van huishoudelike toestelle soos wasmasjiene, skottelgoedwassers en kombuisoonde met meer as drie miljoen toestelle in huishoudings. Vanaf 25 Junie 2020 sal die aandele van die nuwe houermaatskappy V-Zug Holding AG aan die Switserse effektebeurs genoteer word.
Pyloderma demonstrans
Pyloderma demonstrans is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Susanne Lothar
Susanne Lothar (15 November 1960 – 21 Julie 2012) was 'n Duitse aktrise. Sy was bekend vir haar rolle in die rolprente Funny Games (1997), The Reader (2008), The White Ribbon (2009), en Anna Karenina (2012).
Pyloderma demonstrans
Die spons behoort tot die genus Pyloderma en tot die familie Dendoricellidae. Die wetenskaplike naam van die spesie is die eerste keer geldig gepubliseer in 1924 deur Dendy.
Nardouwskloofpas
Die Nardouwskloofpas is in die westelike voetheuwels van die Nardouwsberg in die Wes-Kaap.
Putterlickia neglecta
Die Noordelike valspendoring (Putterlickia neglecta) is 'n struik of klein boompie wat deel is van die Celastraceae familie. Dit plant is inheems aan Eswatini, KwaZulu-Natal, Mpumalanga en Mosambiek.
Nardouwskloofpas
Hierdie pas is by nagenoeg 32° 2′ suid en 18° 49′ oos, noord van Clanwilliam op die ou pad na Klawer en aan die westekant van die streek bekend as Agter-Pakhuis.
Dit bereik 'n hoogte van 320m bo seespieël en 'n maksimum steilte van 1:8.
Bulbine rhopalophylla
Bulbine rhopalophylla is 'n plant en geofiet wat deel van die Asphodelaceae familie is. Die spesie is inheems aan Namibië en die Noord-Kaap. Dit kom in die Sperrgebiet en Gariepriviervallei voor. Die plant het 'n voorkomsgebied van 2,427 km² en daar is minder as vyf subpopulasies. Die plant word bedreig deur oopgroef mynbou aktiwiteite en sand wat deur die wind gewaai word vanaf sandhope wat deur die mynbou gevorm word. Tussen Alexanderbaai en Kortdoring word die plante bedreig deur oorbeweiding en vertrapping.
Austin View LH
Austin View LH is 'n voorstad oos van Midrand, Suid-Afrika. Dit bestaan uit enkele klein (landbou)hoewes.
Kevin Corrigan
Kevin Corrigan (gebore 27 Maart 1969) is 'n Amerikaanse akteur en vervaardiger. Hy is bekend vir sy rolle in die rolprente True Romance (1993), The Departed (2006), Pineapple Express (2008), en Unstoppable (2010).
Trachyandra eriocarpa
Trachyandra eriocarpa is 'n meerjarige, blomdraende plant en geofiet wat deel is van die Asphodelaceae familie. Dit plant is endemies aan die Oos-Kaap en kom op die Groot-Winterberg voor.
Madame Roland
Sy het aanvanklik 'n stil en onmerkwaardige lewe as 'n provinsiale intellektueel saam met haar man, die ekonoom Jean-Marie Roland de la Platière gelei. Sy het eers in politiek begin belangstel toe die Franse Revolusie in 1789 uitgebreek het. Sy het die eerste jare van die rewolusie in Lyon deurgebring, waar haar man tot die stadsraad verkies is. Gedurende hierdie tydperk het sy 'n netwerk van kontakte met politici en joernaliste ontwikkel; haar berigte oor verwikkelinge in Lyon is in nasionale revolusionêre koerante gepubliseer.
Quasillina
Quasillina is 'n genus van sponsdiere uit die klas van die Demospongiae (gewone sponse).
Pyloderma latrunculioides
Die spons behoort tot die genus Pyloderma en tot die familie Dendoricellidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Lithops naureeniae
Lithops naureeniae is 'n vetplant wat deel is van die Aizoaceae familie. Die spesie is endemies aan Suid-Afrika en kom in die Noord-Kaap naby Gamoep voor. Die plant word bedreig deur diefstal deur tuinboukundiges.
Cläre Lotto
Cläre Lotto (23 September 1893 – 23 Augustus 1952) was 'n Duitse aktrise. Sy was bekend vir haar rolle in die rolprente A Csöppség (1919), Die Kleine vom Film (1922), Die Tragödie der Entehrten (1924), en Die Kleine aus Amerika (1925).
Panenteïsme
Panenteïsme (“Pan” = Alles, “en” = in, “teïsme” = God) glo dat God in alles is en alles is in god. God is meer as alles, dus god is transendent (bo-sinnelik; wat die grense van die ervaring oorskry; onkenbaar; onvatbaar) en tog is alles in god, dus immanent (inwonend, byblywend, aanklewend, nie transendent nie); god is hier en is tog meer as alles. “Die aarde versorg my as 'n herder” pas ook by hierdie siening. Dit lyk na 'n tipe kompromie tussen teïsme en panteïsme, maar baie nader aan laasgenoemde as eersgenoemde.
In teenstelling met panteïsme beteken panenteïsme nie dat die heelal sinoniem is met God nie. In plaas daarvan aanvaar die panenteïsme dat God meer is as die heelal: God is beide transendent en immanent. In baie teologiese vorme word God dus gesien as die skepping, die universele moraliteit en die skepper daarvan. Die Duitse filosoof Karl Krause (1781-1832) het die term in 1828 bekendgestel.